Dalam Setiap Sujud

Dalam Setiap Sujud ialah sebuah siri drama televisyen Malaysia 2013 arahan Prof. Madya Raja Ahmad Alauddin dengan idea asal dan skrip oleh Mufid Suhaimi, yang diinspirasikan daripada peristiwa letupan Gunung Merapi yang meragut ratusan nyawa di Jogjakarta, Indonesia.Sinopsis Drama Dalam Setiap Sujud, slot Ratu TV9  Empayar Ryz (8 Januari 2013). Dicapai pada 23 Jun 2013. Dibintangi oleh Fathia Latiff, Azlee Khairi, Keith Foo dan Elfaeza Ul Haq drama ini bersiaran di Slot Ratu TV9 dari 8 Januari 2013 hingga 25 Februari 2013 menggantikan Terlanjur Cinta. Pada tahun 2014, drama ini diulang siar di Slot Samarinda TV3.Sinopsis Drama Dalam Setiap Sujud Lakonan Keith Foo & Nur Fathia Sensasi Selebriti (4 Januari 2013). Dicapai pada 23 Jun 2013."Dalam Setiap Sujud" Pertemukan Fathia & Keith Foo mStar Online (8 Januari 2013). Dicapai pada 23 Jun 2013.

Sinopsis
Kehadiran Jannah (Fathia Latiff), sukarelawan daripada Malaysia membibitkan sedikit rasa cinta di hati Hendra apabila melihatkan kelembutan Jannah melayan anaknya kecilnya yang bernama Ilah.

Konflik terjadi apabila Jannah menerima lamaran Puan Endah (Rozie Othman) yang berkenan dengan peribadi Jannah yang sering sahaja tersenyum ketika dia dimasukkan ke hospital. Puan Endah yang juga bekas majikan bapa Jannah mahukan Jannah menjadi isteri kepada anaknya, Fareez (Azlee Khairi). Malangnya, Fareez yang suka berpoya-poya itu tidak mahu Jannah menjadi isterinya kerana dia sudahpun mempunyai pilihan sendiri iaitu Zulaikha (Elfaeza Ul Haq).

Bagi Fareez, Jannah tidak layak untuk menjadi isterinya jika dibandingkan dengan Zulaikha yang lebih moden dan kedudukan Zulaikha juga lebih setaraf dengannya. Tetapi atas desakan Puan Endah, Fareez terpaksa akur dan menerima pilihan ibunya itu jika tidak dia akan kehilangan semua harta keluarganya. Sejak itu Fareez berjanji akan membuatkan Jannah tersiksa dengan hidup bersamanya. Bagaimana pula dengan Hendra yang jauh di Indonesia tapi tidak pernah sedetik pun melupakan Jannah?

Pelakon

Pelakon utama
 Fathia Latiff sebagai Jannah
 Azlee Khairi sebagai Fareez
 Keith Foo sebagai Hendra
 Elfaeza Ul Haq sebagai Zulaikha

 Pelakon pembantu
 Rozie Othman sebagai Puan Endah
 Idris Md Diah sebagai Haji Budin
 Ku Faridah sebagai Hajah Mariah
 Watie Sadali sebagai Kak Ana
 Hasnah Hashim sebagai Datin Kirana
 Syatilla Melvin sebagai Nita
 Aidil Aziz sebagai Daniel
 Sofia Arshad sebagai Maria
 Aman Nassim sebagai Fahmi
 Fadlan Hazim sebagai Malik
 Ibu Joko sebagai Ibu Tinah

Pelakon kanak-kanak
 Laurentia Anindita sebagai Tila

Rujukan

Kategori:Drama Melayu 2013
Kategori:Rancangan TV9